Prison Break

Τo Prison Break (επίσημος ελληνικός τίτλος: Η Απόδραση) είναι μια Αμερικανική τηλεοπτική σειρά που ξεκίνησε να προβάλλεται στο τηλεοπτικό δίκτυο Fox Broadcasting Company στις 29 Αυγούστου 2005. Η σειρά δημιουργήθηκε από τον Paul Scheuring, Αμερικανό σεναριογράφο και σκηνοθέτη. Ο δεύτερος κύκλος επεισοδίων ξεκίνησε να προβάλλεται στις Η.Π.Α στις 21 Αυγούστου 2006 έχοντας τον τίτλο Prison Break: Manhunt.

Υπόθεση
Ο Lincoln Burrows (Dominic Purcell) κατηγορείται για την δολοφονία του Terrence Steadman, αδερφού της Αντιπροέδρου των Η.Π.Α. Τα στοιχεία εναντίον του είναι αδιαμφισβήτητα , και έτσι καταδικάζεται σε θάνατο και στέλνεται στις Κρατικές Φυλακές Fox River. Ο αδερφός του Lincoln, Michael Scofield (Wentworth Miller), ένας δομικός μηχανικός, είναι πεπεισμένος ότι ο αδερφός του είναι αθώος και θέτει σε εφαρμογή ένα σχέδιο απόδρασης. Διαπράττει μία ληστεία σε τράπεζα, μόνο και μόνο για να καταδικαστεί και να εγκλειστεί στην ίδια φυλακή με τον αδερφό του, έχοντας χαράξει σε όλο του το σώμα με τη μορφή τατουάζ τα αρχικά σχέδια της φυλακής και άλλα στοιχεία που θα τον βοηθήσουν να πραγματοποιήσει την απόδραση. Ταυτόχρονα, η νεαρή δικηγόρος Veronica Donovan (Robin Tunney), πρώην κοπέλα του Lincoln, προσπαθεί να ανακαλύψει την αλήθεια και να αποτρέψει την εκτέλεση της ποινής, όμως φαίνεται πως η συνωμοσία εναντίον του Lincoln Burrows φτάνει μέχρι και τα υψηλόβαθμα κλιμάκια της Κυβέρνησης.

Ο πρώτος κύκλος τελειώνει με 22 επεισόδια.Η ιστορία συνεχίζεται 8 ώρες μετά από την απόδραση από την FOX RIVER, εστιάζοντας στα γεγονότα και τις καταστάσεις της απόδρασης. Από την σειρά λείπει η Veronica Donovan (Robin Tunney),η οποία σκοτώνεται στην προσπάθειά της να μάθει την αλήθεια για τον αδελφό της αντιπροέδρου. Εμφανίζονται στο καστ νέοι χαρακτήρες όπως ο Alexander Mahone (William Fichtner),ο οποίος είναι πράκτορας του FBI και καταδιώκει τους φυγάδες. Όλος ο δεύτερος κύκλος βασίζεται στη ζωή των φυγάδων μετά την απόδραση. Εν τω μεταξύ, η πλοκή συνωμοσίας αναπτύσσεται δεδομένου ότι «η Εταιρία» συνεχίζει το σχέδιό της για να εντοπίσει τον Λίνκολν και να τον αποτρέψει να μάθει την αλήθεια. Ένα μεγάλο μέρος της κύριας πλοκής του έργου σχετικά με τη συνωμοσία ολοκληρώνεται πριν από το φινάλε.

Με το τέλος του δεύτερου κύκλου, ο Michael Scofield (Wentworth Miller) βρίσκεται φυλακισμένος σε μια φυλακή στον Παναμά, τη Sona. Συγκρατούμενοι του είναι και άλλοι πρωταγωνιστές της σειράς όπως ο Brad Bellick (Wade Williams). Στον τρίτο κύκλο της σειράς παρακολουθούμε τις προσπάθειες του πρωταγωνιστή να αποδράσει από τη Sona, μαζί με έναν καινούργιο για τη σειρά χαρακτήρα, τον James Whistler (Chris Vance), ο οποίος καθώς φαίνεται, είναι ένα πρόσωπο που έχει μεγάλη σημασία για την "Εταιρία". Στον κύκλο αυτό εισάγονται πολλοί νέοι χαρακτήρες, όπως η Sofia Luego (Danay Garcia) που είναι το κορίτσι του James Whistler και ο Lechero (Robert Wisdom) ο οποίος κινεί τα νήματα μέσα στη φυλακή!

Ο Τέταρτος κύκλος της σειράς κινείται γύρω από την εκδίκηση του Michael για την εταιρεία και τα πρόσωπα που την απαρτίζουν . Με τη συνεργασία του  ομοσπονδιακού πράκτορα Don Shelf η A-Team προσπαθεί να ανακτήσει τη βάση δεδομένων "Scylla" που αποτελεί την δύναμη της  Εταιρίας. Στην πορεία ανακαλύπτουμε ότι η μητέρα του Michael εξακολουθεί να ζει και ανταγωνίζεται με την Εταιρεία προκειμένου να αποκτήσει τη "Scylla".

εναλλ.=netflix|αριστερά|μικρογραφία|135x135εσ|netflix

Σχετικά με τον Πέμπτο κύκλο της σειράς, εμφανίζεται στην Ευρώπη το 2020, ενώ στην Αμερική έχει ήδη κυκλοφορήσει από το 2017. Οι Ευρωπαίοι φανς της σειράς, μπορούσαν για κάποιο χρονικό διάστημα μετά το τέλος της μετάδοσής της να παρακολουθήσουν όλους τους κύκλους της σειράς στο Netflix, μέχρις ότου αυτή αποσύρθηκε από την πλατφόρμα. Ο κύκλος ξεκινάει με τον "αγαπημένο" μας κακό T-Bag (Robert Knepper), ο οποίος αφήνεται μετά από χρόνια ελεύθερος από τη φυλακή! Συνάμα, τον περιμένουν εκπλήξεις μόλις επιστρέψει στον έξω κόσμο, ενώ πρόκειται να αφήσει πίσω του και ένα παλιό πρόβλημα που τον καθιστούσε αδύναμο. Ο κύκλος αυτός είναι συνυφασμένος με μία ακόμα φυλακή, αλλά και με τη ζωή του Michael Scofield, η οποία θα αποκαλύψει πολλά μυστικά και σχέδια.

Η φυλακή την οποία πρέπει να αντιμετωπίσουν αυτή τη φορά οι ήρωες μας, ονομάζεται Ogygia, μια φυλακή ακόμα πιο σκληρή από την Sona.Η υπόθεση λαμβάνει τόπο στην Μέση Ανατολή, όπου ο Lincoln (Dominic Purcell) και οι φίλοι του θα έρθουν αντιμέτωποι με πρωτοφανείς και δύσκολες καταστάσεις. Ο Burrows(Dominic Purcell), παραμένει σχεδόν ίδιος με τον Burrows(Dominic Purcell) που γνωρίσαμε στους προηγούμενους κύκλους. Δυστυχώς η ήρεμη οικογενειακή ζωή του δεν κράτησε για πολύ, καθώς μετά το θάνατο του αδερφού του, επέστρεψε στις "κακές" του συνήθειες.

Ο πρωταγωνιστής μας αυτή τη φορά είναι ο Kaniel Outis, δηλαδή ο Michael Scofield

( Wentworth Miller), ο οποίος όχι μόνο δεν πέθανε, αλλά έχει γίνει κυριολεκτικά άλλος άνθρωπος.

Βλέπουμε μάλιστα την Sara (Sarah Wayne Callies), η οποία προσπαθεί να φτιάξει ξανά την προσωπική της ζωή, έχοντας πλέον νέο σύντροφο, με τον οποία μάλιστα και παντρεύτηκε. Πάραυτα όποτε έχει την ευκαιρία, μιλάει στον γιο  της για τον βιολογικό του πατέρα, θυμίζοντας του πόσο σπουδαίος ήταν. Θα δούμε μια Sara(Sarah Wayne Callies) η οποία προσπαθεί για μια ακόμα φορά να προστατεύσει τα αγαπημένα της πρόσωπα και να μάχεται ενάντια στο κακό. Η πέμπτη season αποτελείται από εννέα επεισόδια, για τα οποία φυσικά υπάρχει ήδη βαθμολογία και κριτική από το site "rottentomatoes". Το κοινό ωστόσο φαίνεται πως ανυπομονούσε για την season αυτή, καθώς η σειρά γνώρισε τεράστια τηλεθέαση, κατατάσσοντάς την στα top ten του Netflix. 
Season 5Τίτλος επεισοδίουEp.1"Ogygia"Ep.2"Kaniel Outis"Ep.3"Ο ψεύτης"Ep.4"Το δίλημμα του φυλακισμένου"Ep.5"Ενδεχόμενο"Ep.6"Φαία"Ep.7"Σκοτεινή θάλασσα κρασιού"Ep.8"Απόγονοι"Ep.9"Πίσω από τα μάτια"

Καστ
 Χαρακτήρας Ηθοποιός Πληροφορίες Επεισόδια - Περίοδοι Michael Scofield Wentworth Miller Ο άνθρωπος πίσω από τη μεγάλη απόδραση από τη Fox River. Αδερφός του Lincoln Burrows. Σχεδίασε την απόδραση και την εκτέλεσε με επιτυχία. Στο σώμα του φέρει σε τατουάζ τα σχέδια της φυλακής Fox River. Στο τέλος του δεύτερου κύκλου μπαίνει στη φυλακή Sona του Παναμά. Στον τρίτο κύκλο προσπαθεί να αποδράσει από τη Sona, παίρνοντας μαζί του τον James Whistler. Είναι ερωτευμένος με τη Dr. Sara Tancredi.  73 – 1, 2, 3, 4 Lincoln Burrows Dominic Purcell Κατηγορήθηκε άδικα για τη δολοφονία του Terrence Steadman και καταδικάστηκε σε θάνατο για το εν λόγω έγκλημα. Είναι ο αδερφός του Michael Scofield. Στο παρελθόν είχε σχέση με τη Veronica Donovan. Είναι ο πατέρας του LJ. Στη δεύτερη περίοδο της σειράς αθωώνεται. Στην τρίτη περίοδο προσπαθεί να βοηθήσει τον αδερφό του να αποδράσει από τη Sona.  73 – 1, 2, 3, 4 Fernando Sucre Amaury Nolasco Συγκρατούμενος και φίλος του Michael. Είναι ερωτευμένος με τη Maricruz, η οποία είναι έγκυος στο παιδί τους. Στο τέλος του δεύτερου κύκλου βρίσκεται στον Παναμά προσπαθώντας να μάθει από τον Bellick που βρίσκονται η Maricruz και το παιδί τους.  Στον τρίτο και τον τέταρτο  κύκλο προσπαθεί να βοηθήσει τον Michael και τον Lincoln. 73 – 1, 2, 3, 4 Theodore "T-Bag" Bagwell Robert Knepper Φυλακισμένος ισόβια στη Fox River για την απαγωγή, τον βιασμό και τη δολοφονία 6 ανηλίκων. Ανακαλύπτει το σχέδιο του Michael και τον αναγκάζει να μπει στην ομάδα. Στον δεύτερο κύκλο έρχεται ξανά σε επαφή με την ‘’οικογένεια’’ του την οποία και απαγάγει. Στον τρίτο κύκλο βρίσκεται φυλακισμένος στη Sona κατηγορούμενος για τη δολοφονία ορισμένων ιερόδουλων.  72 – 1, 2, 3, 4 Veronica Donovan Robin Tunney Δικηγόρος που αναλαμβάνει την υπόθεση του Lincoln, αφού συνειδητοποιεί ότι είναι αθώος. Χρόνια φίλη του Michael και πρώην κοπέλα του Lincoln. Στην αρχή του δεύτερου κύκλου χάνει τη ζωή της, στην προσπάθειά της να βρει στοιχεία που θα οδηγήσουν στην αθώωση του Lincoln. Η Δολοφονία της γίνεται την ώρα που ο Λίνκολν μιλάει μαζί της στο κινητό. 23 – 1, 2 Brad Bellick Wade Williams Αρχηγός των φυλάκων στη Fox River. Στην αρχή του δεύτερου κύκλου χάνει τη δουλεία του και κυνηγάει τους 8 δραπέτες με στόχο να πάρει τα χρήματα της προκήρυξης τους. Στον τρίτο κύκλο είναι φυλακισμένος στη Sona για μια δολοφονία που δεν έχει διαπράξει ο ίδιος, αλλά ο T-Bag. στον τέταρτο κύκλο βοηθά στην συγκέντρωση των κομματιών της Scylla.  67 – 1, 2, 3, 4 Alexander Mahone William Fichtner Ειδικός πράκτορας του FBI. Είναι υπεύθυνος για να βρει και να οδηγήσει πίσω στη φυλακή τους 8 της Fox River.  Είναι υπεύθυνος για το θάνατο των τριών από τους οκτώ.  Στο τέλος του δεύτερου κύκλου ο Michael του στήνει παγίδα με αποτέλεσμα να κατηγορηθεί για κατοχή κοκαΐνης και να φυλακιστεί στη Sona.Στον τέταρτο κύκλο συνεργάζεται με τα αδέρφια προκειμένου να πάρει εκδίκηση για το θάνατο του γιου του.   51 – 2, 3, 4 Sara Tancredi Sarah Wayne Callies Το αντικείμενο του πόθου του Michael και η γιατρός της Fox River State Penitentiary. Στον δεύτερο κύκλο θεωρείται συνεργός του Michael και δικάζεται. Εν τέλει αθωώνεται αλλά στο τέλος της περιόδου δολοφονεί έναν κυβερνητικό πράκτορα, τον William Kim και ο Michael παίρνει όλες της κατηγορίες πάνω του, αθωώνοντάς την. Στον τρίτο κύκλο δολοφονείται από την Gretchen/Susan B. Anthony και το κεφάλι της τοποθετείται σε κουτί.Στον 4ο κύκλο μαθαίνουμε ότι τελικά είναι ζωντανή.  61 – 1, 2, 4  Paul Kellerman (Owen Kravecki) Paul Adelstein Πράκτορας των Μυστικών Υπηρεσιών ο οποίος είναι υπεύθυνος για την κατηγορία και την καταδίκη του Lincoln Burrows για τη δολοφονία του Terrence Steadman αθωώνει την Sara και τον LIncoln στην ακροαματική διαδικασία. Στη διάρκεια της μεταγωγής του στις φυλακές αποδρά για να ξαναεμφανιστεί στον τέταρτο κύκλο.    40 – 1, 2 John Abruzzi Peter Stormare Αφεντικό της μαφίας που έχει φυλακιστεί ισόβια στη Fox River State Penitentiary. Βοηθάει τον Michael στην απόδρασή του ζητώντας ως αντάλλαγμα την τοποθεσία του Fibonacci, του ανθρώπου που τον οδήγησε στη φυλακή. Στην αρχή του δεύτερου κύκλου χάνει τη ζωή του από ανθρώπους του FBI. 20 – 1, 2 L. J. Burrows Marshall Allman Γιος του Lincoln Burrows. Κατηγορείται για τη δολοφονία της μητέρας του και του θετού πατέρα του, ένα έγκλημα που δεν διέπραξε ο ίδιος. Στον τρίτο κύκλο είναι κρατούμενος της ‘’Εταιρίας’’. 37 – 1, 2, 3, 4 Benjamin Miles "C-Note" Franklin Rockmond Dunbar Φυλακισμένος στη Fox River για κατοχή κλεμμένων αγαθών. Μπαίνει δια της βίας στην ομάδα της απόδρασης. Στον δεύτερο κύκλο έρχεται σε επαφή με την οικογένειά του. Οι κατηγορίες εναντίον του αποσύρονται έπειτα από την αποκάλυψη κάποιων πληροφοριών σχετικά με τον Πράκτορα Alexander Mahone. 31 – 1, 2 Warden Henry Pope Stacy Keach Διευθυντής της Fox River State Penitentiary. Στον δεύτερο κύκλο βοηθάει τον Michael να αποκτήσει κάποιες πολύ σημαντικές πληροφορίες. 23 – 1, 2  James Whistler Chris Vance Φυλακισμένος στη Sona και υποκινητής της απόδρασης του από την εταιρεία  14 – 3, 4  Sofia Lugo Danay Garcia Το κορίτσι του James Whistler. Συνεργάζεται με τον Lincoln και από το τέλος του τρίτου κύκλου τον ερωτεύεται και είναι μαζί. 14 – 3, 4  Gretchen (Susan B. Anthony) Jodi Lyn O'Keefe Εκτελεστικό όργανο της ‘’Εταιρίας’’. Διαπραγματεύεται την ελευθερία του Michael και του LJ με τον Lincoln και είναι το άτομο που "δολοφόνησε" τη Sara. 29 – 3 , 4

Δευτερεύοντες Χαρακτήρες
David "Tweener" Apolskis (Lane Garrison): Φυλακισμένος στη Fox River για κλοπή.
Charles "Haywire" Patoshik (Silas Weir Mitchell): Φυλακισμένος στην Ψυχιατρική Πτέρυγα της Fox River State Penitentiary για φόνο δεύτερου βαθμού.
Charles Westmorland (Muse Watson): Φυλακισμένος στη Fox River State Penitentiary. Στη μέση του πρώτου κύκλου αποκαλύπτεται ότι είναι ο D.B.Cooper, ο άνθρωπος που έκλεψε 1.500.000 δολάρια τα οποία δεν βρέθηκαν ποτέ.
Nick Savrinn (Frank Grillo): Δικηγόρος του Προγράμματος Δικαιοσύνης (Project Justice) που βοηθάει την Veronica στην αθώωση του Lincoln.
Caroline Reynolds (Patricia Wettig): Η Αντιπρόεδρος των Η.Π.Α.. Στο τέλος της πρώτης περιόδου γίνεται Πρόεδρος των Η.Π.Α.
Manche Sanchez (Joe Nunez): Φυλακισμένος στη Fox River και ξάδερφος του Fernando Sucre.
Aldo Burrows (Anthony John Denison): Ο πατέρας του Michael Scofield και του Lincoln Burrows, και παλιός υπάλληλος της "Εταιρίας".
Maricruz Delgado (Camille Guaty): Το κορίτσι του Sucre.
Terrence Steadman (Jeff Perry, John Billingsley): Ο αδερφός της Caroline Reynolds, για τον φόνο του οποίου κατηγορείται ο Lincoln.
Roy Geary (Matt DeCaro): Φύλακας στη Fox River State Penitentiary. Στον δεύτερο κύκλο, βοηθάει τον Bellick να βρει του φυγάδες. 
Secret Service Special Agent Daniel Hale (Danny McCarthy): Βοηθός του Kellerman.
FBI Agent Lang (Barbara Eve Harris): Πράκτορας του FBI και βοηθός του Mahone. 
Special Agent Bill Kim  (Reggie Lee): Μυστικός  πράκτορας και εκτελεστικό όργανο της "Εταιρίας"
Hector Avila (Kurt Caceres): Ξάδερφος του Sucre και αντιπαλός του στη διεκδίκηση της Maricruz.
Dede Franklin (Helena Klevorn): Η κόρη του C-Note και της Kacee Franklin.
Kacee Franklin (Cynthia Kaye McWilliams): Η γυναίκα του C-Note.
Susan Hollander (K.K. Dodds): Πρώην κοπέλα του T-Bag, με την οποία ο T-Bag είναι ακόμη ερωτευμένος.   
Frank Tancredi (John Heard): Ο πατέρας της Sara Tancredi και Κυβερνήτης του Ιλλινόις.   
Nika Volek (Holly Valance): Σύζυγος του Michael Scofield.   
Katie Welch (DuShon Monique Brown): Νοσοκόμα στην Fox River και φίλη της Sara.
Lechero (Robert Wisdom): Βαρόνος των ναρκωτικών στην Αμερική. Βρίσκεται φυλακισμένος στη Sona. Είναι ο αρχηγός της φυλακής.

Βραβεία και υποψηφιότητες
Χρυσές Σφαίρες 2006:
Καλύτερη Δραματική Τηλεοπτική Σειρά (υποψηφιότητα)
Καλύτερος ηθοποιός σε Δραματική Σειρά - Wentworth Miller (υποψηφιότητα) right|thumb|Ο πρωταγωνιστής της σειράς, και υποψήφιος για Χρυσή Σφαίρα, Wentworth Miller|202x202εσ
2006 People's Choice Award:
Favorite New TV Drama
2006 Television Critics Association award:
Best New Drama Series (υποψηφιότητα)
2006 Primetime Emmy Award:
Outstanding Main Title Theme Music - Ramin Djawadi (υποψηφιότητα)
2006 Satellite Awards:
Best Actor in a Supporting Role in a Series, Mini-Series or Motion Picture Made for Television - Robert Knepper (υποψηφιότητα)
2006 Academy of Science Fiction, Fantasy & Horror Films:
Best Network Television Series (υποψηφιότητα)
Best Actor on Television - Wentworth Miller (υποψηφιότητα)

Λίστα επεισοδίων

Επισκόπηση Σειράς

ΠερίοδοςΕπεισόδιαΣπέσιαλΑρχική ΠροβολήΚυκλοφορία DVD Πρεμιέρα Σαιζόν Φινάλε Σαιζόν DVD Region 1 DVD Region 2 DVD Region 4 Blu-ray Περίοδος 1 22 1 29 Αυγούστου, 2005 15 Μαΐου, 2006 8 Αυγούστου, 2006 18 Σεπτεμβρίου, 2006 12 Σεπτεμβρίου, 2006 13 Νοεμβρίου, 2007 Περίοδος 2 22 1 12 Αυγούστου, 2006 2 Απριλίου, 2007 4 Σεπτεμβρίου, 2007 20 Αυγούστου, 2007 19 Σεπτεμβρίου, 2007  Περίοδος 3 13 1 17 Σεπτεμβρίου, 2007 18 Φεβρουαρίου, 2008 12 Αυγούστου, 2008 19 Μαΐου, 2008 3 Δεκεμβρίου, 2008 12 Αυγούστου, 2008 Περίοδος 4 23 2 1 Σεπτεμβρίου, 2008 15 Μαΐου, 2009 2 Ιουνίου, 2009 6 Ιουλίου, 2009 15 Ιουλίου, 2009 Περίοδος 594 Απριλίου, 201730 Μαΐου, 201727 Ιουνίου, 201727 Ιουνίου, 201727 Ιουνίου, 201727 Ιουνίου, 2017

Περίοδος 1

Η πρώτη περίοδος αποτελείται από 22 επεισόδια, τα οποία προβλήθηκαν στην Αμερική από τις 29 Αυγούστου το 2005 έως τις 15 Μαΐου το 2006. Σε αυτό τον κύκλο παρακολουθούμε τις προσπάθειες του Michael Scofield (Wentworth Miller) να αποδράσει από την φυλακή Fox River State Penitentiary.
 #  Τίτλος  Ημερομηνία Προβολής (Αμερική)  Ημερομηνία Προβολής (Ελλάδα)1  Τηλεθεατές(Ελλάδα) 2  Σενάριο  Σκηνοθεσία  # στο σύνολο 1"Pilot"  29 Αυγούστου 2005  2 Ιανουαρίου 2008  769.000 (23,8%)  Paul Scheuring  Brett Ratner 1 Ο Michael Scofield φυλακίζεται στην Fox River State Penitentiary, κάτι που είναι μέρος του σχεδίου του για να βοηθήσει τον αδερφό του, Lincoln Burrows, να αποδράσει από την φυλακή και να γλιτώσει την την θανατική ποινή στην οποία έχει καταδικαστεί για ένα έγκλημα που δεν έχει διαπράξει.
Γι' αυτό το επεισόδιο ο Mark Helfrich κέρδισε μια υποψηφιότητα για βραβείο Eddie Award στην κατηγορία "Καλύτερο Μοντάζ σε Σειρά Μιας Ώρας για τη Διαφημιστική Τηλεόραση".  2  "Allen"  29 Αυγούστου 2005  2 Ιανουαρίου 2008  769.000 (23,8%)  Paul Scheuring  Michael Watkins 2 Μια φυλετική διαμάχη ξεσπάει μεταξύ των κρατουμένων της Fox River, και ο Michael συνειδητοποιεί ότι χρειάζεται κάτι και από τις δύο μεριές (μια βίδα από έναν λευκό συγκρατούμενο του και τα χάπια Pugnac από έναν έγχρωμο). Η Veronica Donovan βλέπει τα στοιχεία που αποδεικνύουν ότι ο Lincoln δολοφόνησε όντως τον Terrence Steadman.  3 "Cell Test"  5 Σεπτεμβρίου 2005  3 Ιανουαρίου 2008  870.000 (26,1%)  Michael Pavone  Brad Turner 3 Ο Michael δοκιμάζει τον Sucre, τον συγκρατούμενό του, για να δει κατά πόσο μπορεί να κρατήσει ένα μυστικό, αλλά το σχέδιο του γυρίζει εναντίον του όταν ο Sucre του λέει ότι δεν θέλει να έχει καμιά σχέση με την απόδραση και φεύγει από το κελί τους. Ο T-Bag θέλει να εκδικηθεί τον Michael και ο Abruzzi προσπαθεί με διαφορετικό τρόπο να βρει το που βρίσκεται ο  Fibonacci.  4 "Cute Poison"  21 Σεπτεμβρίου 2005  4 Ιανουαρίου 2008  673.000 (20,7%)  Matt Olmstead  Matt Earl Beesley 4 Ο Μάικλ αποκτά κάποιες καυστικές χημικές ουσίες που θα του χρησιμεύσουν στο σχέδιο της απόδρασης. Στο μεταξύ ο ενθουσιασμός και το ενδιαφέρον του Haywire, ο νέος συγκρατούμενος του Michael, για το τατουάζ του Michael φέρνει τον δεύτερο σε δύσκολη θέση. Παράλληλα, έξω από τη φυλακή, η Βερόνικα εξασφαλίζει τη βοήθεια ενός συναδέλφου στην έρευνά της.
Η φράση "Cute Poison" είναι ένα από τα τατουάζ που έχει ο Michael Scofield στο σώμα του και αναφέρεται στην χημική εξίσωση 3H2SO4(aq) + Ca3(PO4)2(aq) + 6H2O(l) ↔ 2H3PO4(aq) + 3CaSO4(aq)·2H2O(l).  5 "English, Fitz or Percy"  19 Σεπτεμβρίου 2005  8 Ιανουαρίου 2008  713.000 (19,8%)  Zack Estrin  Randall Zisk 5 Οι πράκτορες Paul Kellerman και Daniel Hale έχοντας ανακαλύψει την σχέση μεταξύ του Michael και του Lincoln και προσπαθούν να μεταφέρουν τον Michael σε μια διαφορεική φυλακή εκβιάζοντας τον Pope.  6 "Riots, Drills and the Devil Part 1"  26 Σεπτεμβρίου 2005  9 Ιανουαρίου 2008  658.000 (17,9%)  Nick Santora  Robert Mandel 6 Ο Μάικλ προκαλεί σαμποτάζ στον κλιματισμό της φυλακής, με αποτέλεσμα να τεθεί σε κατάσταση συναγερμού και να περιοριστούν όλοι οι κρατούμενοι στα κελιά τους. Άθελά του όμως, προκαλείται μεγάλη εξέγερση! Στο μεταξύ ο Νίκ πείθει τη Βερόνικα ότι θέλει πράγματι να τη βοηθήσει, ενώ ο Κέλερμαν εκβιάζει έναν από τους φυλακισμένους προκειμένου να δολοφονήσει τον Λίνκολν!
Η εικόνα του διαβόλου που προβάλεται στον τοίχο στο αρχικό σενάριο ήταν η εικόνα του Ιησού στον σταυρό του. Άλλαξε την τελευταία στιγμή καθώς η εταιρία παραγωγής της σειράς, Fox, δεν ενθουσιάστηκε με την ιδέα του τρυπήματος και του χτημάτος της εικόνας του Χριστού με ένα σφυρί.   7 "Riots, Drills and the Devil Part 2"  3 Οκτωβρίου 2005  10 Ιανουαρίου 2008  773.000 (21,3%)  Karyn Usher  Vern Gillum 7 Κατά τη διάρκεια της εξέγερσης, ο Michael θέτει το σχέδιο της απόδρασης σε κίνδυνο ώστε να σώσει τη Sara από τους εξαγριωμένους κρατούμενους, ο εκτελεστής επιχειρεί να σκοτώσει τον Lincoln και ο Bellick αψηφά τον Pope και σπεύδει να μιλήσει στον κυβερνήτη. Παράλληλα, η Veronica και ο Νick ταξιδεύουν στην Ουάσινγκτον, για να εντοπίσουν τον πληροφοριοδότη που τους τηλεφώνησε...   8 "The Old Head"  24 Οκτωβρίου 2005  11 Ιανουαρίου 2008  797.000 (22,7%)  Monica Macer  Jace Alexander 8 Ο Michael, αφού ανακαλύπτει ότι οι φύλακες κάθονται πάνω από ένα πολύ σηματνικό σημείο του σχεδίου του, προσπαθεί να βάλει στην ομάδα τον Charles Westmoreland. Οι ζωές της Veronica, του Nick και του LJ είναι σε κίνδυνο, όταν τους ανακαλύπτουν οι Kellerman και Hale.  9 "Tweener"  31 Οκτωβρίου 2005  15 Ιανουαρίου 2008  726.000 (19,5%)  Paul Scheuring  Matt Earl Beesley 9 Ο υποβιβασμός του Αμπρούτζι στην "ιεραρχία" της φυλακής θέτει σε κίνδυνο ολόκληρο το σχέδιο απόδρασης. Ο Μάικλ αναγκάζεται να προστατέψει το νέο "τσιράκι" του Τι - Μπαγκ, ο οποίος τον απειλεί ότι θα αποκαλύψει το σχέδιό του στους δεσμοφύλακες. Στο μεταξύ ο Κέλερμαν και ο Χέιλ συνεχίζουν να παρακολουθούν τον Ελ Τζέι, ο οποίος προσπαθεί να επικοινωνήσει με τη Βερόνικα και να ζητήσει τη βοήθειά της και ο C-Note ξεκινά να ερευνά της υποψίες του σχετικά με τον Michael.  10 "Sleight of Hand"  7 Νοεμβρίου 2005  16 Ιανουαρίου 2008  615.000 (15,9%)  Nick Santora  Dwight H. Little 10 Ο Abruzzi και ο Michael προσπαθούν να αποκτήσουν και πάλι τον έλεγχο της PI. Ο C-Note μπαίνει με το ζόρι στην ομάδα του Michael. Η Veronica, ο Nick και ο LJ διώκονται από ένα στέλεχος της "Εταιρίας".  11 "And Then There Were 7"  14 Νοεμβρίου 2005  17 Ιανουαρίου 2008  662.000 (18,4%)  Zack Estrin  Jesús Salvador Treviño 11 Η ομάδα του Michael και το προσωπικό της φυλακής – συμπεριλαμβανομένης και της Sara – ανακαλύπτουν ότι ο Michael είναι παντρεμένος, όταν η γυναίκα του έρχεται για συζυγική επίσκεψη με σκοπό να δώσει ένα αντικείμενο που χρειάζεται ο Michael για το σχέδιο του. Ο Westmoreland αποφασίζει να μπει στην ομάδα. Η Veronica, ο Nick και ο LJ προσπαθούν να γλιτώσουν από τον Quinn.
Γι' αυτό το επεισόδιο, η σειρά διεκδίκησε και κέρδισε το βραβείο ALMA στην κατηγορία "Καλύτερος Σκηνοθέτης σε Τηλεοπτική Σειρά - Δράμα ή Κωμωδία  12 "Odd Man Out"  21 Νοεμβρίου 2005  18 Ιανουαρίου 2008  753.000 (21,7%)  Karyn Usher  Bobby Roth  12 Η ένταση ανάμεσα στην ομάδα μεγεθύνεται όταν ανακαλύπτουν ότι είναι περισσότεροι απ' ό,τι πρέπει κατά ένα άτομο.Ο Michael ετοιμάζει το τελευταίο σκέλος του σχεδίου. Η Veronica λαμβάνει βοήθεια από έναν απρόσμενο σύμμαχο.  13 "End of the Tunnel"  28 Νοεμβρίου 2005  22 Ιανουαρίου 2008  727.000 (19,3%)  Paul Scheuring  Sanford Bookstaver 13 Ενώ ο Αμπρούτσι μεταφέρεται αιμόφυρτος στο νοσοκομείο, μια μέρα απομένει για την εκτέλεση του Λίνκολν. Ο Κέλερμαν συγκρούεται με τον Χέιλ και κάνει την έσχατη θυσία για να διαφυλάξει τη συνωμοσία. Η Βερόνικα χρησιμοποιεί τα ΜΜΕ, για να γνωστοποιήσει τα στοιχεία που ανακάλυψε. Την ίδια ώρα ο Μάικλ προσπαθεί να βγάλει τον Λίνκολν εγκαίρως από την απομόνωση, για να μπορέσουν να αποδράσουν το ίδιο βράδυ.
Το "End of the Tunnel" ήταν αρχικά το τελευταίο επεισόδιο του πρώτου κύκλου της σειράς αλλά λόγω της μεγάλης επιτυχίας της, η εταιρία Fox αποφάσισε την παράτασή της.
Το επεισόδιο παρακολούθησαν 12.100.000 Αμερικανοί τηλεθεατές, κάνοντας το το μέχρι τότε επεισόδιο της σειράς με τον μεγαλύτερο αριθμό τηλεθεατών.  14 "The Rat"  20 Μαρτίου 2006  23 Ιανουαρίου 2008  835.000 (21%)  Matt Olmstead  Kevin Hooks 14 Σε απόσταση αναπνοής από την εκτέλεση του Lincoln, ο Michael προσπαθεί να καταστρέψει την ηλεκτρική καρέκλα και παρακαλεί τη Sara να πείσει τον πατέρα της, τον Κυβερνήτη του Illinois, να επανεξετάσει την υπόθεση του Lincoln. Εντωμεταξύ, η Veronica και ο Nick ζητούν την εκταφή του Terrence Steadman.
Ο τίτλος του επεισοδίου αναφέρεται στον αρουραίο που χρησιμοποιεί ο Michael για να χαλάσει την ηλεκτρική καρέκλα αλλά και στον Tweener , ο οποίος προδίδει το σχέδιο του Michael στον Bellick.  15 "By the Skin and the Teeth"  27 Μαρτίου 2006  24 Ιανουαρίου 2008  796.000 (20,6%)  Nick Santora  Fred Gerber 15 Όταν μια ανώνυμη πληροφορία ματαιώνει προσωρινά την εκτέλεση του Lincoln, ο Michael διαμορφώνει το νέο σχέδιο απόδρασής τους. Θα χρειαστεί να ανακαλύψει έναν τρόπο που θα τον βοηθήσει να περάσει από την Ψυχιατρική Πτέρυγα των φυλακών απαρατήρητος.  16 "Brother's Keeper"  3 Απριλίου 2006  25 Ιανουαρίου 2008  678.000 (19,8%)  Zack Estrin  Greg Yaitanes 16 Σε αυτό το επεισόδιο παρακολουθούμε τις ζωές του Michael, του Lincoln, του Sucre, της Sara, του T-Bag και του C-Note, 3 χρόνια πριν την φυλάκιση του πρώτου. Η κύρια πλοκή του επεισοδίου αφορά το στήσιμο του φόνου που οδήγησε τον Lincoln στην καταδίκη και τους λόγους για τους οποίους ο Michael αποφασίζει να σώσει τον αδερφό του.  17 "J-Cat"  10 Απριλίου 2006  29 Ιανουαρίου 2008  699.000 (18,4%)  Karyn Usher  Guy Ferland 17 Αδυνατώντας να απαντήσει στις ερωτήσεις του Pope σχετικά με το κάψιμό του, ο Michael μπαίνει στην απομόνωση. Ο  Sucre αναγκάζεται να σιγουρέψει το ότι το σχέδιο της απόδρασης παραμένει απαρατήρητο. Η Veronica, ο Nick και ο LJ επιστρέφουν στο New Glarus για να ψάξουν για πληροφορίες. Ο LJ αποφασίζει να εκδικηθεί τον Paul Kellerman.  18 "Bluff"  17 Απριλίου 2006  30 Ιανουαρίου 2008  685.000 (16,9%)  Nick Santora & Karyn Usher  Jace Alexander 18 Στο Ψυχιατρικό Άσυλο, ο Michael προσπαθεί να βάλει τον Haywire να αναδημιουργήσει τα χαμένα κομμάτια από το τατουάζ του, από μνήμης. Ο Geary αποφασίζει να πουλήσει το άδειο κελί του Michael και του Sucre και η υπόλοιπη ομάδα προσπαθεί να βρει τα λεφτά για να το διεκδικήσει.  19 "The Key"  24 Απριλίου 2006  31 Ιανουαρίου 2008  749.000 (20%)  Zack Estrin & Matt Olmstead  Sergio Mimica Gezzan 19 Ο Lincoln σώζεται από το αυτοκινητιστικό δυστύχημα από τον πατέρα του. Ο Michael χρειάζεται το κλειδί του Ιατρείου για να ολοκληρώσει το σχέδιό του, αλλά είναι αδύνατο να το κλέψει από τη Sara. Ο Abruzzi επιστρέφει στη Fox River.  20 "Tonight"  1 Μαϊου 2006  1 Φεβρουαρίου 2008  778.000 (22,2%)  Zack Estrin  Bobby Roth 20 Όταν ο Bellick ανακάλυψε την τρύπα, η ομάδα αναγκάζεται να κάνει την απόδραση αμέσως. Λόγω έλλειψης χρόνου και εναλλακτικών λύσεων, ο Michael αναγκάζεται να περιλάβει στη Sara στο σχέδιο της απόδρασης, ζητώντας από αυτή να αφήσει την πόρτα του Ιατρείου ξεκλείδωτη. Ο Tweener μπαίνει στην ομάδα. Η Veronica βρίσκει στοιχεία που οδηγούν στο Blackfoot της Montana.
Στη σκηνή όπου παρακολουθούμε με flash-back τους λόγους για τους οποίους ο κάθε κρατούμενος θέλει να αποδράσει από την Fox River, ακούγεται το τραγούδι "Teardrop" των Massive Attack.  21 "Go"  8 Μαϊου 2006  4 Φεβρουαρίου 2008  823.000 (21,6%)  Matt Olmstead  Dean White 21 Ο Michael προδίδει την εμπιστοσύνη του Pope, χρησιμοποιώντας τον για να βγάλει τον Lincoln από την απομόνωση. Η Sara δεν μπορεί να αποφασίσει αν θέλει να βοηθήσει τον Michael στην απόδρασή του ή όχι. Ο Nick προδίδει τη Veronica. Η ομάδα κάνει την δεύτερη προσπάθεια απόδρασης.  22 "Flight"  15 Μαϊου 2006  5 Φεβρουαρίου 2008  896.000 (22,7%)  Paul Scheuring  Kevin Hooks 22 Η απόδραση έχει πετύχει! Ο Michael με όλη την ομάδα (εκτός του Manche που δεν κατάφερε να σκαρφαλώσει στον τοίχο και του Westmoreland που απεβίωσε) βρίσκονται έξω από τα τείχη της φυλακής και προσπαθούν να προλάβουν την πτήση που θα τους οδηγήσει έξω από την χώρα. Η Caroline Reynolds, αντιπρόεδρος της Αμερικής, χάνει την υποστήριξη της "Εταιρίας" και αποφασίζει να πάρει τα πράγματα στα χέρια της. Η Veronica φτάνει στην Montana και βρίσκει τον Terrence Steadman.  

1Με βάση το επίσημο πρόγραμμα του ΑΝΤ1.

2Με βάση τα δεδομένα της AGB Nielsen .

Περίοδος 2

Η δεύτερη περίοδος αποτελείται από 22 επεισόδια τα οποία προβλήθηκαν στην Αμερική από τις 21 Αυγούστου 2006 έως τις 2 Απριλίου 2007. Στη δεύτερη περίοδο παρακολουθούμε τα γεγονότα που ακολουθούν 8 ώρες μετά την απόδραση. Το πρώτο μισό της περιόδου ασχολείται με την επιστροφή των δραπετών στις οικογένειές τους, τα χρήματα του Westmoreland και το σχέδιο του Michael να βγουν από τη χώρα. Το δεύτερο μισό της περιόδου ασχολείται με την συνωμοσία γύρω από την ενοχοποίηση του Lincoln. Η υπόθεση της περιόδου περιγράφει περίπου 3 βδομάδες από τις ζωές των χαρακτήρων. Η δεύτερη περίοδος κυκλοφόρησε στην Αμερική με τον δεύτερο τίτλο "Manhunt" (Ανθρωποκυνηγητό) και στην Αυστραλία με τον δεύτερο τίτλο "On the Run".
 #  Τίτλος  Ημερομηνία Προβολής (Αμερική)  Ημερομηνία Προβολής (Ελλάδα)  Τηλεθεατές (Ελλάδα) Σενάριο  Σκηνοθεσία  # στο σύνολο 1 "Manhunt"  21 Αυγούστου 2006  17 Μαρτίου 2008  707.000 (20,1%)  Paul Scheuring  Kevin Hooks  23Οκτώ ώρες μετά την απόδραση, ο Michael, ο Lincoln, ο Sucre, ο C-Note και ο Abruzzi πηγαίνουν προς το Oswego καθώς ο Πράκτορας του Alexander Mahone είναι υπεύθυνος για να ηγηθεί του κυνηγιού των αποδραστών. Ο T-Bag βρίσκει βοήθεια για το κομμένο του χέρι. Η Veronica αδυνατεί να φέρει στο φως τις αποδείξεις ότι ο Terrence Steadman είναι ζωντανός.  2 "Otis"  28 Αυγούστου 2006  18 Μαρτίου 2008  785.000 (23%)  Matt Olmstead  Bobby Roth 24Ο Mahone προσπαθεί να δελεάσει τους αποδράστες στοχεύοντας στον φυλακισμένο L.J. καθώς ο Michael και ο Lincoln προσπαθούν να τον βγάλουν από τη φυλακή. Ο Abruzzi, ο C-Note και ο Sucre συνεχίζουν μόνοι το δρόμο τους. Ο Bellick και Pope κατηγορούνται για το ρόλο τους στην απόδραση.   3 "Scan"  4 Σεπτεμβρίου 2006  19 Μαρτίου 2008  730.000 (23,4%)   Zack Estrin  Bryan Spicer  25Ο Michael και ο Lincoln πηγαίνουν στη Nika για βοήθεια. Ο Sucre ψάχνει για την Maricruz, ενώ ο C-Note ψάχνει τρόπο να επικοινωνήσει με την οικογένεια, η οποία παρακολουθείται από την αστυνομία. Η Sara συλλαμβάνεται για τη συνεισφορά της στην απόδραση. Ο Bellick και ο Geary κυνηγάνε τους αποδράστες για να πάρουν την αμοιβή.  4 "First Down"  11 Σεπτεμβρίου 2006 20 Μαρτίου 2008  717.000 (19,5%)  Nick Santora  Bobby Roth  26Ο Bellick και ο Geary πιάνουν τον Michael, τον Lincoln και τη Nika. Ο Abruzzi αποφασίζει να πάρει εκδίκηση από τον Fibonacci. Ο Kellerman προσεγγίζει τη Sara. Εντωμεταξύ, ένας άγνωστος βοηθάει τον T-Bag.  5 "Map 1213"  18 Σεπτεμβρίου 2006  21 Μαρτίου 2008  738.000 (22,6%)  Karyn Usher  Peter O'Fallon   27Ο Mahone αρχίζει να μελετά το θέμα των κρυμμένων χρημάτων του D.B. Cooper, ενώ ο Michael και ο Lincoln προσπαθούν να φτάσουν πρώτοι στη Γιούτα έτσι ώστε να είναι οι πρώτοι που θα εντοπίσουμε τα χρήματα του Westmoreland. Ο Sucre είναι αποφασισμένος να σταματήσει το γάμο της Maricruz στο Λας Βέγκας.  6 "Subdivision"  25 Σεπτεμβρίου 2006 24 Μαρτίου 2008  641.000 (19,2%)  Monica Macer  Eric Laneuville  28Ο Michael, ο Lincoln, ο T-Bag και ο Tweener ψάχνουν για τα χρήματα του Westmoreland και στην ομάδα τους προσθέτονται απρόσμενα ο Sucre και ο C-Note. Ο Mahone φτάνει στη Γιούτα ενώ ο Haywire εμφανίζεται στο Γουίσκονσιν. Ο κυβερνήτης Tancredi συναντά τον Kellerman στο Καπιτώλιο.  7 "Buried"  2 Οκτωβρίου 2006  25 Μαρτίου 2008  767.000 (19%)  Seth Hoffman  Sergio Mimica Gezzan   29Ο Lincoln αφήνει τον Michael με σκοπό να ψάξει να βρει τον LJ στην Αριζόνα. Ο Michael, ο C-Note, ο Sucre και ο T-Bag βρίσκουν τα λεφτά του Westmoreland. Η Sara και ο πατέρας της γίνονται στόχος της "Εταιρίας". Ο Mahone ανακρίνει τον Tweener.  8 "Dead Fall"  23 Οκτωβρίου 2006  26 Μαρτίου 2008  724.000 (20,3%)  Zack Estrin  Vincent Misiano  30Οι φυγάδες χωρίζονται για άλλη μια φορά. Ο Mahone ανακρίνεται από τις Εσωτερικές Υποθέσεις σχετικά με τον θάνατο του Tweener. Ο Lincoln ταξιδεύει στην Αριζόνα για να βρει τον LJ. Η "Εταιρία" κυνηγάει τη Sara. Ο Bellick και ο Geary συνεχίζουν το κυνήγι.  9 "Unearthed"  30 Οκτωβρίου 2006  27 Μαρτίου 2008  683.000 (20,8%)  Nick Santora  Kevin Hooks  31Οι φυγάδες προσπαθούν να έρθουν σε επαφή με τα αγαπημένα τους πρόσωπα. Ο Michael ανακαλύπτει κάτι για τον Mahone. Η Sara αποκρυπτογραφεί τα μηνύματα του Michael, αλλά το ίδιο καταφέρνουν ο Kellerman και ο Mahone.  10 "Rendezvous"  6 Νοεμβρίου 2006  28 Μαρτίου 2008  750.000 (21,5%)  Karyn Usher  Dwight Little 32Ο Michael και η Sara συναντιούνται στο  Νέο Μεξικό και ο Mahone τους εντοπίζει. Ο Lincoln και ο LJ σώζονται από την αστυνομία και ο Sucre προσπαθεί να βρει την Maricruz. Ο Bellick και ο Geary βασανίζουν τον T-Bag.  11 "Bolshoi Booze"  13 Νοεμβρίου 2006  31 Μαρτίου 2008  732.000 (20,8%)  Monica Macer & Seth Hoffman   Greg Yaitanes  33Ο Michael προσπαθεί να σιγουρέψει τη διαφυγή του ίδιου αλλά και του αδερφού και του ανιψιού του. Ο T-Bag δραπετεύει και βρίσκει τον Geary. Ο Kellerman βασανίζει τη Sara και ο Mahone ανακαλύπτει που βρίσκεται η τοποθεσία Bolshoi Booze.  12 "Disconnect"  20 Νοεμβρίου 2006  1 Απριλίου 2008  794.000 (19,5%)  Nick Santora & Karyn Usher  Karen Gaviola 34Ο Mahone ψάχνει για το αεροπλάνο που θα χρησιμοποιήσει ο Michael για να ξεφύγει ενώ ο Michael βρίσκεται ξανά με τον πατέρα του. Η Sara ξεφεύγει από τον Kellerman, ο οποίος δέχεται την οργή του Πράκτορα Kim για την αποτυχία του. Ο Bellick θεωρείται ύποπτος για τη δολοφονία του Geary.
Αυτό το επεισόδιο διεκδίκησε δύο Golden Reel Awards (Καλύτερου Μοντάζ Ήχου και Καλύτερου Μοντάζ Μουσικής)  13 "The Killing Box"  27 Νοεμβρίου 2006  2 Απριλίου 2008  677.000 (16,8%)  Zack Estrin  Bobby Roth 35Ο T-Bag συνεχίζει να ψάχνει τη Susan. Ο Bellick επιτρέφει στη Fox River σαν αιχμάλωτος, ενώ ο Michael και ο Lincoln πρόκειται να επιστρέψουν στη φυλακή μετά από την σύλληψη τους. Το αεροπλάνο που πήρε ο Sucre καταρρίπτεται.   14 "John Doe"  21 Ιανουαρίου 2007  3 Απριλίου 2008  751.000 (21,5%)  Matt Olmstead & Nick Santora  Kevin Hooks   36Ο Michael, ο Lincoln και ο Kellerman πηγαίνουν στη Μοντάνα για να βρούνε τον Terrence Steadman. Ο Bellick έχει προβλήματα στη Fox River με τους υπόλοιπους κρατούμενους. Ο C-Note συνεχίζει το ταξίδι του μόνους του με την κόρη του και ο T-Bag εισβάλλει στην οικογένεια Hollander.  15 "The Message" 29 Ιανουαρίου 2007  4 Απριλίου 2008  718.000 (21,5%)  Zack Estrin & Karyn Usher  Bobby Roth   37Με στόχο να προβάλλουν ένα τηλεοπτικό μήνυμα στη Sara, ο Michael, ο Lincoln και ο Kellerman απαγάγουν έναν κάμεραμαν. Ο Haywire έχρεται σε επαφή με δύο έφηβους και ο Sucre κλέβει ένα αμάξι στο Μεξικό.   16 "Chicago"  5 Φεβρουαρίου 2007  7 Απριλίου 2008  681.000 (17,8%)  Nick Santora & Matt Olmstead  Jesse Bochco  38Ο Michael και η Sara είναι ξανά μαζί και πηγαίνουν με τρένο προς το Σικάγο μαζί με τον Lincoln και τον Kellerman. Ο Mahone συνεργάζεται με τον Bellick και εντοπίζει τον Haywire. Ο T-Bag συνεχίζει να κρατά τους Hollanders αιχμάλωτους.  17 "Bad Blood" 19 Φεβρουαρίου 2007  8 Απριλίου 2008  744.000 (19,5%)  Paul Scheuring & Karyn Usher  Nelson McCormick  39Ο Michael και η Sara ψάχνουν τον Henry Pope για να τους βοηθήσει να βρούνε πληροφορίες εναντίον της "Εταιρίας". Καθώς η ασθένεια της κόρης του χειροτερεύει, ο C-Note αποφασίζει να παραδωθεί. Ο Sucre βρίσκει την Maricruz ενώ ο T-Bag επισκέπτεται το παιδικό του σπίτι.  18 "Wash" 26 Φεβρουαρίου 2007  9 Απριλίου 2008  663.000 (17,3%)  Nick Santora  Bobby Roth  40Ο Lincoln, ο Michael και η Sara βρίσκουν τα στοιχεία που χρειάζονται για να εκθέσουν την "Εταιρία". Ο Mahone χρησιμοποιεί τον C-Note για να εντοπίσει τον Michael. Ο Bellick πηγαίνει στο Μεξικό για να βρει τον Sucre. Ο Kellerman ετοιμάζεται να δολοφονήσει την Πρόεδρο.  19 "Sweet Caroline"  5 Μαρτίου 2007  10 Απριλίου 2008  669.000 (18,4%)  Karyn Usher  Dwight Little  41Ο Michael χρησιμοποιεί το ηχητικό αρχείο που διαθέτει για να διαπραγματευτεί με την Πρόεδρο ενώ ο Lincoln βρίσκει βοήθεια από έναν φίλο για ένα εναλλακτικό σχέδιο. Ο Mahone παγιδεύει τη Sara. Στο Μεξικό, ο T-Bag χάνει τα λεφτά του Westmoreland ενώ ο Bellick βρίσκει τον Sucre. Ο C-Note βρίσκει έναν τρόπο να σώσει την οικογένεια του αλλά και τον εαυτό του.  20 "Panama"  19 Μαρτίου 2007  14 Απριλίου 2008  684.000 (20,0%)  Zack Estrin  Vincent Misiano  42Η Sara παραδίδεται στο F.B.I. με σκοπό να βοηθήσει τον Michael και τον Lincoln να φύγουν για τον Παναμά. Ο  Bellick αναγκάζει τον Sucre να ψάξει για τα λεφτά του Westmoreland μαζί του. Ο C-Note καταθέτει εναντίον του Mahone με αντάλλαγμα την ελευθερία του.  21 "Fin Del Camino"  26 Μαρτίου 2007  15 Απριλίου 2008  597.000 (15,3%)  Matt Olmstead & Seth Hoffman Bobby Roth  43Ο Michael, ο Sucre και ο Bellick, ο καθένας με διαφορετικά κίνητρα, συνεργάζονται για να πιάσουν τον T-Bag. Ο Lincoln προσπαθεί να αντρέψει το σχέδιο του Mahone να παγιδεύσει τον Michael. Στο Σικάγο, η Sara δικάζεται ενώ ο Kellerman προσπαθεί να αυτοκτονήσει!  22"Sona"  2 Απριλίου 2007  17 Απριλίου 2008  775.000 (23,1%)  Paul Scheuring  Kevin Hooks  44Η κατάθεση του Kellerman ελευθερώνει τη Sara και τον Lincoln από τις κατηγορίες τους. Ο Michael προσπαθεί να σώσει τον αδερφό του από τον Mahone. Ο Sucre ψάχνει τον Bellick με σκοπό να βρει την Maricruz, ενώ ο T-Bag βρίσκει τον Bellick σε μια φυλακή στον Παναμά. 

Περίοδος 3
Η τρίτη περίοδος του Prison Break έκανε πρεμιέρα στην Αμερική στις 17 Σεπτεμβρίου 2007. Τα πρώτα 17 λεπτά του πρώτου επεισοδίου προβλήθηκαν στον επίσημο δικτυακό τόπο της σειράς στις 24 Αυγούστου 2007. Η υπόθεση συνεχίζεται από εκεί ακριβώς που τελείωσε η δεύτερη περίοδος. Ο Michael είναι φυλακισμένος στη Sona μαζί με τον Mahone, τον Bellick και τον T-Bag και προσπαθεί να αποδράσει παίρνοντας μαζί του τον James Whistler, ένα νέο πρόσωπο το οποίο φαίνεται να έχει μεγάλη σημασία για την "Εταιρία". Ταυτόχρονα, ο αδερφός του Lincoln κάνει ό,τι μπορεί για να τον βοηθήσει καθώς γνωρίζει ότι ο γιος του LJ και η Sara είναι αιχμάλωτοι της Gretchen, μιας υπαλλήλου της "Εταιρίας",  η οποία ως αντάλλαγμα για τη ζωή και την ελευθερία τους ζητάει την απελευθέρωση του James Whistler. Λόγω της απεργίας του Σωματείου Σεναριογράφων Αμερικής (WAG) η σειρά τερματίστηκε πρόωρα στις 18 Φεβρουαρίου 2008 λόγω έλλειψης σεναρίου.

 #  Τίτλος  Ημερομηνία Προβολής (Αμερική)  Ημερομηνία Προβολής (Ελλάδα)  Τηλεθεατές (Ελλάδα)  Σενάριο  Σκηνοθεσία  # στο σύνολο 1 "Orientación"  17 Σεπτεμβρίου 2007  23 Φεβρουαρίου 2009    Paul Scheuring  Kevin Hooks 45Ο Michael βρίσκεται στη φυλακή Sona μαζί με τον T-Bag, τον Bellick και τον Mahone. Ο Lincoln προσπαθεί να βρει έναν τρόπο να βγάλει τον αδερφό του, η Sara αγνοείται και ο LJ φτάνει στον Παναμά.  2 "Fire/Water"  24 Σεπτεμβρίου 2007  Matt Olmstead   Bobby Roth 46Ο Michael προσπαθεί να βρει τον κρυμμένο Whistler πριν τον Mahone. Ψάχνοντας για στοιχεία εκτός της φυλακής, ο Lincoln συναντά έναν παλιό φίλο και κάνει έναν καινούργιο. Ο T-Bag κάνει ότι μπορεί για να ευχαριστήσει τον Lechero ενώ οι κρατούμενοι απειλούν με εξέγερση λόγω της έλλειψης νερού.  3 "Call Waiting"  1 Οκτωβρίου 2007  Zack Estrin  Milan Cheylov 47Αποφασισμένος να μιλήσει στη Sara, ο Michael χρησιμοποιεί τον T-Bag για να πάρει το τηλέφωνο του Lechero. Η προσπάθεια του Lincoln να σώσει τον LJ και τη Sara πέφτει στο κενό. Ο Mahone προσπαθεί να πάρει τα φάρμακά του μέσω ενός δικηγόρου. Ο Bellick κάνει έναν εχθρό προσπαθώντας να αποκτήσει ένα ζευγάρι παπούτσια.  4"Good Fences"  8 Οκτωβρίου 2007  Nick Santora   Michael Switzer 48Ο Lincoln λαμβάνει το κεφάλι της Sara μέσα σε ένα κουτί!! Ο Michael προσπαθεί να σκαρφιστεί ένα σχέδιο απόδρασης από την Sona. Ο Mahone κυνηγάτε από παραισθήσεις με τον Haywire. Ο T-Bag γίνεται μέλος της ομάδας του Lechero αφού δολοφόνησε τον Nieves. Η προσπάθεια του Bellick να καρφώσει τον Michael γυρίζει εναντίον του.  5 "Interference"  22 Οκτωβρίου 2007  Karyn Usher  Karen Gaviola 49 Ένας καινούργιος κρατούμενος μπαίνει στη Sona εκνευρίζοντας τον Whistler και αυξάνοντας τις υποψίες του Michael. Ο Sucre προσπαθεί να περάσει αγαθά μέσα στη Sona. Ο Lincoln σχεδιάζει με τη Sofia ένα σχέδιο διαφυγής.  6"Photo Finish" 5 Νοεμβρίου 2007  Seth Hoffman   Kevin Hooks 50 Ο Michael απειλεί ότι θα ακυρώσει την απόδραση αν δεν δει μια φωτογραφία που να αποδεικνύει ότι η Sara είναι ζωντανή. Ο Whistler κατηγορείται για τη δολοφονία ενός κρατούμενου και ο Michael προσπαθεί να αποδείξει την αθωότητά του και να του σώσει τη ζωή. Ο Mahone ίσως έχει άλλον έναν τρόπο να φύγει από τη Sona. Ο Lincoln λέει στον Michael ότι η Sara είναι νεκρή.  7"Vamonos"  5 Νοεμβρίου 2007  Zack Estrin & Kalinda Vazquez   Vincent Misiano 51 Ο Michael ξεσπά την οργή του για το θάνατο της Sara στον Whistler ρίχνοντάς του το πόδι του κοτόπουλου. Ο Lincoln και η Sofia αντιμετωπίζουν προβλήματα καθώς η Susan απειλεί να σκοτώσει τον LJ. Ο Lechero χάνει τη δύναμή του στη Sona.  8"Bang & Burn"  12 Νοεμβρίου 2007  Christian Trokey & Nick Santora  Bobby Roth 52 Η Susan παίρνει την απόδραση στα χέρια της, αφήνοντας τη ζωή του Michael να κρέμεται από ένα σκοινί. Ο Lechero αποκαλύπτει το μυστικό που είναι κρυμμένο κάτω από τη Sona. Η Sofia μαθαίνει όλο και περισσότερα για το παρελθόν του Whistler. Η ελευθερία του Mahone βασίζεται στην κατάθεσή του και ο Lincoln με τον Sucre γίνονται στόχος της "Εταιρίας".  9"Boxed In"  14 Ιανουαρίου 2008  Karyn Usher   Kevin Hooks 53 Ο Michael να μπει στην απομόνωση και αποφασίζει να ομολογήσει το σχέδιο απόδρασης του από τη Sona. Ο T-Bag παίρνει μια θέση στην απόδραση. Η Susan παγιδεύει τον Sucre. Ο Bellick αναγκάζεται να παλέψει με άλλον ένα κατάδικο.  10"Dirt Nap"  21 Ιανουαρίου 2008  Matt Olmstead & Seth Hoffman   Michael Switzer 54 Η αποκαθήλωση του Lechero φέρνει την απόδραση του Michael σε αδιέξοδο καθώς ο Sammy γίνεται αρχηγός στη Sona. Ο T-Bag αναγκάζει τον Bellick να παλέψει σε μια μάχη όπου όλες οι πιθανότητες μοιάζουν να είναι εναντίον του. Ο Lincoln και ο Sucre έχουν κάποιες εκπλήξεις για τη Susan. Ο Wistler προσπαθεί να πείσει τον Michael ότι δεν έχει καμία σχέση με την εταιρία ενώ η Sofia ανακαλύπτει κάτι καινούργιο σχετικά με τον Wistler.  11"Under and Out"  4 Φεβρουαρίου 2008  Zack Estrin   Greg Yaitanes 55 Δυνατή βροχόπτωση, αναγκάζει τον Michael να επισπέυσει τη διαδικασία της απόδρασης. Άλλος ένας κατάδικος μπαίνει στην ομάδα της απόδρασης και ο T-Bag γίνεται σύμμαχος με τον Lechero την ίδια στιγμή που Bellick προσπαθεί να γίνει σύμμαχος με τον Mahone. Η Susan αιχμαλωτίζει τη Sofia και αρχίζει να απειλεί τον Wistler, ο οποίος όμως ανταποδίδει.  12"Hell or High Water"  11 Φεβρουαρίου 2008  Nick Santora   Kevin Hooks 56 Ο Μichael και οι συγκρατούμενοι του θέτουν σε εφαρμογή το σχέδιο απόδρασης τους, αλλά δεν πάνε όλα καλά για όλους...   13"The Art of the Deal"  18 Φεβρουαρίου 2008  Paul Scheuring  Kevin Hooks 57 Ο Michael και ο Lincoln πρέπει να παραδώσουν τον Whistler στη Susan έτσι ώστε να σώσουν τον LJ και τη Sofia. Ο Mahone αρπάζει μια χρυσή ευκαιρία, ο T-Bag δείχνει στη Sona ποιος είναι το αφεντικό και ένα γνώριμο πρόσωπο μπαίνει στη Sona.
Το τραγούδι που ακούγεται στο τέλος του επεισόδιο, από τη σκηνή του χωρισμού του Lincoln και του Michael μέχρι και το φινάλε, είναι το "Llorando" της Rebekah Del Rio. 

 Περίοδος 4 
Η τέταρτη περίοδος του Prison Break έκανε πρεμιέρα στην Αμερική στην 1 Σεπτεμβρίου 2008.

 Περίοδος 5 
Η πέμπτη περίοδος του Prison Break έκανε πρεμιέρα στην Αμερική στις 4 Απριλίου 2017.

Διεθνείς Προβολές και Ανταπόκριση
Ευρώπη
Η πρώτη περίοδος του Prison Break έκανε πρεμιέρα στο Ηνωμένο Βασίλειο, στο κανάλι Five. Στην αρχή της τρίτης περιόδου όμως, το κανάλι Sky One πήρε τα δικαιώματα για την προβολή του Prison Break, πληρώνοντας 500.000 λίρες ανά επεισόδιο. 
Στην Ιρλανδία, το Prison Break προβάλλεται στο κανάλι RTE2 μια μέρα μετά την προβολή του στις Η.Π.Α.. 
Η σειρά έκανε πρεμιέρα στη Γαλλία στις 31 Αυγούστου 2006 και απέσπασε 5.500.000 τηλεθεατές (25.8%). Πριν από την πρεμιέρα του δεύτερου κύκλου διαφημίστηκε πάρα πολύ από τα τοπικά τηλεοπτικά δίκτυα, M6 και Fox, και στην προσπάθεια αυτή συνέβαλε η εμφάνιση των Wentworth Miller, Dominic Purcell και Paul Scheuring στο MIPCOM στις Κάννες. Το τελευταίο επεισόδιο του πρώτου κύκλου και το πρώτο επεισόδιο του δεύτερου κύκλου προβλήθηκαν στις 8 Νοεμβρίου 2006 και το παρακολούθησαν 7.500.000 τηλεθεατές (29.0%), κάνοντάς το ένα από τα πιο υψηλά σε τηλεθέαση προγράμματα για το 2006. Ο δεύτερος κύκλος έκανε πρεμιέρα στις 13 Σεπτεμβρίου 2007 με 5.300.000 τηλεθεατές (21.3%) και ο τρίτος άρχισε να προβάλλεται στις 29 Νοεμβρίου 2007.
Στην Πολωνία, η σειρά έκανε πρεμιέρα στις 28 Ιανουαρίου 2007 με 7.000.000 τηλεθεατές (38%) . Θεωρείται μια από τις μεγαλύτερες επιτυχίες ξένης σειράς στην πολωνική τηλεόραση.
Παρότι το Prison Break είχε διαφημιστεί αρκετά στη Γερμανία, ξεκίνησε να προβάλλεται στις 21 Ιουνίου 2007 με μικρότερα ποσοστά τηλεθέασης από τα προσδοκούμενα (13,5%). Μετά τη μείωση σε ένα επεισόδιο την εβδομάδα και τη μεταφορά της σειράς πιο αργά η σειρά κέρδισε ποσοστό της τάξεως των 19.2%.
Στην Ελλάδα η πρώτη περίοδος του Prison Break προβλήθηκε από τον ιδιωτικό τηλεοπτικό σταθμό ΑΝΤ1. Η σειρά έκανε πρεμιέρα στις 2 Ιανουαρίου 2008 με ένα διπλό επεισόδιο και ένα αρκετά υψηλό ποσοστό τηλεθέασης (23,8%). Το Prison Break προβαλλόταν από Τρίτη έως Παρασκευή με περίπου 20% μερίδιο τηλεθέασης ανά επεισόδιο κάτι που είναι ασυνήθιστο για τα ελληνικά δεδομένα, καθώς τα τελευταία χρόνια μόνο άλλα επτά ξένα τηλεοπτικά προγράμματα κατάφεραν να αποσπάσουν τέτοια ποσοστά τηλεθέασης (Τα Φιλαράκια, Σούπερμαν: Τα Χρόνια της Νιότης, Grey's Anatomy , Οι Μάγισσες, Nip/Tuck, Τα σύνορα της αγάπης και Οι Αγνοούμενοι). . Η τελευταία, μετά την μεγάλη επιτυχία του Prison Break, προβλήθηκε ξανά στην ελληνική τηλεόραση και κατάφερε να αποσπάσει πολύ μεγαλύτερα ποσοστά τηλεθέασης απ' ό,τι την πρώτη φορά.

Αμερική
150px|right|thumb|Το επίσημο εξώφυλλο του dvd του δεύτερου κύκλου

Το κανάλι Fox υποστήριξε το Prison Break με μια μεγάλη διαφημιστική καμπάνια. Το πρώτο επεισόδιο της σειράς παρακολουθήθηκε από 10.500.000 τηλεθεατές, νούμερο που η Fox είχε να δει από την εποχή του  του "Melrose Place" και του "Ally McBeal" σε καλοκαιρινή περίοδο. Η πρεμιέρα του Prison Break, έφτασε στην έβδομη θέση των προγραμμάτων με το μεγαλύτερο ποσοστό τηλεθεατών για εκείνη την εβδομάδα και στην πρώτη θέση στις ηλικίες από 18-49 και από 18-34. Η μεγάλη επιτυχία του πρώτου, διπλού, επεισοδίου κέρδισε αρκετές θετικές κριτικές. Η εφημερίδα "New York Times", χαρακτήρισε το Prison Break ως μια από τις πιο πρωτότυπες και ενδιαφέρουσες νέες τηλεοπτικές σειρές και το περιοδικό "Entertainment Weekly" το αποκάλεσε "ένα από τα καλύτερα νέα σόου για το 2005". Στον αντίποδα η εφημερίδα "The Washington Post" άσκησε κακή κριτική για την "ζοφερή προσποίηση" και τις "τσιτωμένες ερμηνείες". Η σειρά αποσπούσε περίπου 10.000.000 τηλεθεατές ανά εβδομάδα.

Η πρεμιέρα του δεύτερου κύκλου κέρδισε 9.400.000 τηλεθεατές. Ο μεγαλύτερος αριθμός τηλεθεατών για τον δεύτερο κύκλο ήταν με το επεισόδιο "Chicago" που κέρδισε 10.100.000 τηλεθεατές. Από την άλλη μεριά, το τελευταίο επεισόδιο της σειράς απέσπασε μόλις 8.010.000 τηλεθεατές, ενώ την πρεμιέρα του τρίτου κύκλου παρακολούθησαν 7.510.000 τηλεθεατές, που είναι και ο χαμηλότερος αριθμός τηλεθεατών στην ιστορία της σειράς.

Η σειρά προβάλλεται με επιτυχία και σε άλλες χώρες της αμερικανικής ηπείρου, όπως τη Βραζιλία, την Κούβα, την Αργεντινή, τη Βενεζουέλα, το Μεξικό, τον Παναμά και την Κολομβία.

Ασία
Η πρώτη περίοδος προβλήθηκε στο Χονγκ Κονγκ από τις 5 Σεπτεμβρίου 2006 εώς τις 21 Ιανουαρίου 2007 και έκανε μεγάλη επιτυχία αποσπώντας τα μεγαλύτερα ποσοστά τηλεθέασης που έχει αποσπάσει ποτέ ξένη τηλεοπτική δραματική σειρά από τα X-Files. Η πρεμιέρα της σειράς κέρδισε 260,000 τηλεθεατές ενώ το τελευταίο επεισόδιο της πρώτης σεζόν κέρδισε 470,000 τηλεθεατές (7.3%). Λόγω της μεγάλης επιτυχίας του, ο τηλεοπτικός σταθμός TVB Pearl αγόρασε τα δικαιώματα για την προβολή της δεύτερης περιόδου και ξεκίνησε την προβολή της στις 6 Μαρτίου 2007. Οι παραγωγοί του TVB Pearl περιμένανε ότι ο δεύτερος κύκλος θα είχε μεγαλύτερα ποσοστά τηλεθέασης από τον πρώτο, αλλά παρ' όλα αυτά, ο μεγαλύτερος αριθμός τηλεθεατών που απέσπασε ο δεύτερος κύκλος, ήταν 402,000 τηλεθεατές. 
Στην Κίνα η σειρά δεν προβλήθηκε από κανέναν τηλεοπτικό σταθμό με αποτέλεσμα η μόνη πρόσβαση σε αυτή να γίνεται μέσω διαδικτύου και μαύρης αγοράς

Ωκεανία
Το Prison Break έκανε πρεμιέρα στην Αυστραλία την 1 Φεβρουαρίου 2006 με μέσο όρο 1.940.000 τηλεθεατές. Η πρώτη περίοδος απέσπασε κατά μέσο όρο 1.353.000 τηλεθεατές. Η δημοτικότητα της σειράς είναι προφανής και στη Νέα Ζηλανδία, όπου το Prison Break κέρδισε το People's Choice Award ως Καλύτερη Νέα Τηλεοπτική Σειρά.

Η δεύτερη περίοδος, προβλήθηκε από τον τηλεοπτικό σταθμό Seven με τον τίτλο Prison Break - On the Run, και έκανε πρεμιέρα στις 31 Ιανουαρίου 2007 με 1.226.000 τηλεθεατές (47%). Με τα ποσοστά τηλεθέασης να πέφτουν συνεχώς κατά τη διάρκεια προβολής του δεύτερου κύκλου, το Seven αποφάσισε να προβάλλει την τρίτη περίοδο όσο πιο κοντά γίνεται στην ημέρα προβολής του στην Αμερική, σε μια προσπάθεια να κερδίσει ξανά τους τηλεθεατές πριν τις εκδόσεις των DVD ή το διαδίκτυο. Παρ' όλα αυτά, το πρώτο επεισόδιο του τρίτου κύκλου απέσπασε μόλις 899.000 τηλεθεατές.

Παραλειπόμενα
Η σειρά αρχικά είχε σχεδιαστεί να αποτελείται από 13 επεισόδια, αλλά λόγω της μεγάλης επιτυχίας της, αποφασίστηκε η παράτασή της.
Η προβολή της σειράς έχει απαγορευτεί σε 13 φυλακές στην Αμερική.
T-Bag, πέραν από σύμπτυξη του ονόματος Theodore Bagwell (Robert Knepper) είναι και ερωτικό υπονοούμενο το οποίο περιγράφει μια συγκεκριμένη πράξη μεταξύ δύο αντρών κατά την οποία ο ένας τοποθετεί τα γεννητικά του όργανα πάνω στο πρόσωπο του άλλου, συνήθως όταν ο άλλος κοιμάται.
Χρειαζότανε 4,5 ώρες για να τοποθετηθεί το τατουάζ του Michael Scofield (Wentworth Miller)
Αν κάποιος θα ήθελε να κάνει το τατουάζ του Michael Scofield, τότε θα έπρεπε να διαθέσει 200 ώρες από το χρόνο του και 20.000 δολάρια από τον τραπεζικό του λογαριασμό.
Ο Stacy Keach, που υποδύεται τον διευθυντή των φυλακών, είχε περάσει έξι μήνες σε σωφρονιστικό ίδρυμα της Βρετανίας και ο εκεί διευθυντής αποτέλεσε την έμπνευση για την ερμηνεία του στη σειρά.
Ο χαρακτήρας "Ντι Μπι Κούπερ" βασίζεται σε υπαρκτό πρόσωπο, που το 1971, μετά από μία αεροπειρατεία, απέσπασε $200.000 από την ιδιοκτήτρια εταιρία, Northwest Orient και πήδηξε από το αεροπλάνο εν ώρα πτήσης έχοντας δεμένα στο σώμα του εικοσαδόλαρα συνολικού βάρους 10 κιλών. Δεν συνελήφθη ποτέ.
Στο τέλος της πρώτης περιόδου, ο χαρακτήρας της Dr. Sara Tancredi είχε αρχικά σχεδιαστεί να σκοτωθεί από την υπερβολική δόση. Ωστόσο, επειδή ο χαρακτήρας της Sara είχε κερδίσει μεγάλη δημοσιότητα και η ηθοποιός Robin Tunney, που ερμήνευε τη δικηγόρο Veronica Donovan, ήθελε να φύγει από τη σειρά, η Sara παρέμεινε ζωντανή και για τη δεύτερη περίοδο ενώ απεναντίας, ο χαρακτήρας της Veronica σκοτώθηκε.
Ο θάνατος του David "Tweener" Apolskis' ήταν αποτέλεσμα της επιθυμίας του ηθοποιού Lane Garrison που τον ερμήνευε, να απομακρυνθεί από τη σειρά για να ολοκληρώσει τα γυρίσματα της ταινίας Shooter (2007), όπου και πρωταγωνιστεί.

 Παραπομπές 

Εξωτερικοί σύνδεσμοι
Επίσημο site
Το Prison Break στο Internet Movie Database
Ιστοσελίδα των επίσημων DVD της σειράς
Ελληνική Σελίδα Σειράς (ΑΝΤ1)

Prison Break
Κατηγορία:Τηλεοπτικές σειρές του Fox